OHJELMA SISÄLTÄÄ VÄKIVALTAISTA KUVA-AINEISTOA
Hätäkeskus.
Luulen, että näin äsken murhan.
Perkele. Luulen nähneeni murhan.
Mitä on tapahtunut?
Mies jahtasi toista miestä. Huusin hänelle.
Mies sai useita puukoniskuja niskaansa. Hän on kuollut.
Sanoitko, että hän makaa maassa?
Hän on kuollut. Häntä puukotettiin niskaan.
Perkele!
Mitä täällä tapahtuu?
Missä sinä olet?
Mikä on tämän paikan osoite?
Tegelgatan 3.
Katu on Tegelgatan.
Hän on kuollut! Mies on kuollut!
KUOLEMA PUISTOSSA
Soitto tuli yöllä, hieman ennen kello kolmea.
Olimme tuolloin poliisiasemalla.
Meille kerrottiin radiossa,
että henkilö on nähnyt, kun miestä on puukotettu.
Kuulimme, että tekijä oli poistunut paikalta.
Onko tekijä yhä paikalla? -Hän pakeni juosten.
Mihin suuntaan hän juoksi? -Asemaa kohti.
Saavuimme paikalle 5 minuuttia puhelun jälkeen.
Ajoimme kadulle ja pysähdyimme tähän.
Näen nyt poliisiauton lähestyvän.
Onko poliisi miehen luona? -Kyllä, he ovat täällä.
Tässä on rikospaikka.
Kun saavuimme, näimme uhrin makaavan kadulla.
Silminnäkijä seisoi seinän vieressä.
Miesuhri makasi kadulla Örebron keskustassa.
Paikalle ei saavu ainoastaan poliisi.
Kun astumme ulos autosta, paikalle saapuu ambulanssi.
Ensin menemme miehen luokse ja tarkistamme hänen tilansa.
Ensihoitajat havaitsevat nopeasti, että mies on jo menehtynyt.
Aloitimme välittömästi rikostutkinnan.
Väkivalta oli rajua.
Useita pistohaavoja.
Hyvin epämiellyttävä rikospaikka.
Poliisi saapuu paikalle 5 minuuttia murhan jälkeen.
Nyt heidän on mahdollisimman nopeasti -
aloitettava tekijän etsinnät.
Silminnäkijä on järkyttynyt. Keskusteleminen on hyvin vaikeaa.
Hän on hermostunut.
Tilanne huomioiden se on hyvin ymmärrettävää.
Tekijän sanotaan kulkeneen puistoa kohti.
Välitämme tiedon saapuvalle henkilöstölle,
jotta he etsisivät tekijää - puiston suunnasta.
Odottaessaan etsintään osallistuvia poliisikoiria -
Mohammad eristi murhapaikan.
Paikalle kutsuttava tutkija taltioi todisteet välittömästi.
Sain keskellä yötä puhelun poliisilaitokselta.
He kertoivat, että kadulta on löydetty kuollut mies.
Soitin työtoverilleni. Sitten menimme paikalle.
Saavuimme paikalle, joka sijaitsi risteyksessä.
Risteyksen keskellä oli teltta.
Sen alla oli uhri, joka oli puukotettu kuoliaaksi.
Ihminen voi selviytyä yhden verilitran menetyksestä,
mutta jos et sen jälkeen pääse sairaalaan, kuolet.
Uskon hänen menettäneen huomattavasti enemmän verta.
Vaikka hänet olisi viety -
välittömästi sairaalaan, hän ei olisi voinut selviytyä.
Arvioisin, että tiellä oli useita litroja verta.
Uhrilla oli lompakko. Se oli kiinnitetty ketjuun.
Lompakossa oli muun muassa käteistä.
Tämä saattoi olla vihje, ettei kyseessä ollut ryöstö.
Lompakon ansiosta saimme pian selville uhrin henkilöyden.
Menehtynyt mies on Peter. Hän on 56-vuotias.
Hän asuu Örebrossa, ja hänen osoitteensa -
on kävelymatkan päässä hänen löytöpaikastaan.
Rikospaikkatutkijan työ jatkuu,
mutta rikospaikan sijainti aiheuttaa suuren haasteen.
Ensinnäkin paikalla on käynyt useita viranomaisia.
Lisäksi alueella on kävellyt satoja tai tuhansia ihmisiä.
Jalanjälkien taltioiminen sorasta tai asfaltista -
on erittäin mutkikasta. Tässä tapauksessa jopa mahdotonta.
Me tutkimme verijälkiä.
Maasta löytyi lakki ja muovisandaali.
Uhrin jalassa oli sandaali. Toinen sandaali lojui maassa.
Oletimme kenkien olevan pari.
Lakki oli kiinnostava esine. Se saattoi kuulua uhrille.
Toisaalta se saattoi kuulua tekijälle tai jollekulle toiselle.
Yksikään murhaajan perään lähteneistä poliiseista -
ei ole vielä löytänyt häntä.
Nyt poliisit saavat tuekseen poliisikoirat.
Kun koirat saapuvat,
ne etenevät noin 100 metriä puistoon.
Sieltä koirat löytävät takin, joka on heitetty maahan.
Joku on heittänyt sen yltään.
On kummallista, että joku hylkää takkinsa nurmelle.
Takki ei ollut kulunut. Se vain lepäsi nurmella,
rikospaikan lähistöllä.
Samassa suunnassa, johon tekijän oletetaan juosseen.
Sen vuoksi takki oli meille kiinnostava esine.
Kävelin paikalle ja vedin käsiini muovihansikkaat.
En halunnut tuhota DNA- tai sormenjälkiä,
joita voisimme löytää takista tai muista esineistä.
Löysin takin taskusta kuitin.
Joku oli käynyt lähialueen kaupassa.
Koira löytää vain tekijän takin.
Murhaaja näyttää kadonneen jäljettömiin.
Löydetyt esineet lähetetään heti tutkittaviksi.
Poliisi jatkaa alueen tutkimista lisätodisteiden toivossa.
He kävivät läpi jäteastiat,
aidat ja katot eli kaikki saavutettavat kohteet.
Eräästä jäteastiasta löydettiin puukko.
Tämä oli tietenkin kiinnostava löytö.
Oliko kyseessä murha-ase?
Ruumiin alustavassa tutkinnassa -
poliisi kykeni vahvistamaan, että uhri näytti saaneen -
vähintään 25 veitseniskua.
Useimmat niistä niskan alueelle.
Vaikka poliisi löysi rikospaikalta useita jälkiä,
he eivät voi tietää, liittyvätkö ne murhaan,
sillä kyseessä on julkinen tila.
Tässä tilanteessa poliisin johtolangat ovat vähissä.
Aamulla olen työvuorossa.
Olen Örebron alueen hätäyksikön johtaja.
Olen johtava tutkija toisessakin murhassa.
Aamulla kello kahdeksan minun on otettava vastuu -
uudesta murhasta, joka on tapahtunut yön aikana.
Tällaisissa rikoksissa ensimmäiset tunnit ja päivät -
ovat tutkinnan kannalta erittäin tärkeitä ja ratkaisevia.
Pyrimme keräämään tietoa sekä etsimään todisteita.
Meidän on toimittava nopeasti.
Aluksi käytössäni ovat kaikki mahdolliset resurssit.
Meillä oli vain hylätty takki sekä puukko.
Profiloimme uhrin selvittääksemme sen,
löytyisikö hänen elämästään jokin ratkaiseva johtolanka.
Suoritimme kotietsinnän Peterin kotiin -
selvittääksemme asian mahdollisimman nopeasti.
Kun tutkimme uhrin asunnon, emme löytäneet -
viitteitä vieraiden käynnistä tai rikollisyhteyksistä.
Asunto oli siisti ja tavallinen.
Emme löytäneet tutkintaa edistäviä johtolankoja.
Poliisi havaitsee, että Peterin elämässä on -
tavallisuudesta poikkeavia seikkoja.
Uhrilla ei ollut puhelinta.
Tiedämme, että lähes kaikki -
kantavat mukanaan matkapuhelinta.
Hänellä ei ollut sellaista. Se on hyvin harvinaista.
Oliko se varastettu, vai eikö hänellä ollut puhelinta?
Etsinnän aikana kävi ilmi,
että hänen puhelimensa olivat hänen asunnossaan.
Kävi myös ilmi,
että hän oli yhteydessä lähinnä äitiinsä.
Hän eli hiljaista elämää, eikä hän juurikaan käyttänyt -
sosiaalista mediaa tai Internetiä.
Hän eli hiljaiseloa.
Mikään seikka hänen taustassaan ei tuonut selitystä tapahtuneelle.
Örebron poliisi on julkaissut lausunnon,
jonka mukaan Örebrossa viime yönä murhattu henkilö -
oli 56-vuotias örebrolaismies.
Poliisin tiedottaja on Anders Sjöberg.
Paikalla olleiden poliisien mukaan poliisi on löytänyt todisteita.
Voin vahvistaa, että olemme löytäneet todisteita.
En voi kertoa tarkempia yksityiskohtia.
Profilointi paljastaa, että Peter noudattaa tarkasti rutiinejaan.
Hän käy joka aamu paikalliskahvilassa.
Tämän jälkeen hän käy lempiliikkeessään,
joka on Bananamoon-levyliike.
Hän näytti rokkarilta -
farkkutakissaan. Hän oli pitkä ja hyväkuntoinen.
Hänellä oli pitkät hiukset.
Arvasin, että hän piti metallimusiikista.
Hän osti CD-levyjä. Rock-levyt ovat tällä seinällä.
Peter oli vakioasiakas useiden vuosien ajan.
Hän kävi täällä usein. Muutamana päivänä viikossa.
Hän lukeutui kummallisten kanta-asiakkaiden joukkoon.
Useat oudot kanta-asiakkaamme pitävät elokuvista ja musiikista.
Tämä on kuin baarimestarin työtä.
Käyt usein keskusteluja.
Yritin virittää keskusteluja Peterinkin kanssa.
Yritin saada hänet hymyilemään ja keskustelemaan.
Mutta useimmiten hän vain kysyi tiettyjä CD-levyjä.
"Hei", "kiitos" ja niin edelleen.
Örebron keskusta-alue on varsin pieni.
Kun keskustassa tapahtuu jotakin tällaista,
ulkona käyvät eivät tunne olevansa täysin turvassa.
Peter oli rauhallinen ja arka.
Oli vaikea uskoa, että hän olisi voinut joutua tappeluun.
Poliisi jatkaa Peterin arjen ja rutiinien profilointia.
He löytävät yksityiskohdan,
josta tulee erittäin tärkeä murhan tutkinnan kannalta.
Murha tapahtui sunnuntaiyönä.
Maanantaisin Peterin tilille siirtyi rahaa.
Pyysimme alueen valvontakameratallenteita.
Yksi niistä on pankkiautomaatista, joka on rikospaikan lähettyvillä.
Saamme aineiston varsin nopeasti.
Näemme Peterin nostavan automaatista 200 kruunua.
Hän tekee noston kello 02.36.
Vain 10 minuuttia ennen kuolemaansa.
Vaikka Peterin lompakkoa ei ollutkaan varastettu,
Niklas työtovereineen luo kuva-aineiston perusteella -
teorian tapahtumien kulusta.
Joku saattoi tuolloin nähdä, kun Peter nosti käteistä.
Teoria on se, ryöstötilanne kärjistyi.
Tällainen on varsin harvinaista.
Yleensä uhri tuntee jollakin tavoin tekijän.
Koska poliisi olettaa, että uhri valittiin sattumalta,
tutkintaan kohdistuu erityisen kova paine.
On mahdollista, että tekijä voidaan saada kiinni -
vain rikospaikalta saatujen todisteiden ja jälkien perusteella.
Saamme varsin pian selville, että teolla on kolme silminnäkijää.
Kadulla ollut henkilö soittaa poliisille.
Toinen henkilö on mies, joka asuu viereisessä talossa.
Kolmas henkilö on nainen, joka asuu kadun toisella puolella.
Yksi todistajista antaa kuvauksen ulkonäöstä -
sekä tietyistä vaatteista.
Toinen todistaja kuvailee toisenlaisen ulkonäön.
Kolmas todistaja kertoo oman näkemyksensä.
Ulkona oli varsin pimeää. Asioita oli vaikea havaita.
Tapahtuman näkeminen oli traumaattinen kokemus.
Ihmisen on vaikea kertoa näkemästään.
Se oli tietenkin ongelmallista tutkintamme kannalta.
Kuinka käsittelisimme todistajalausunnot,
jotka kuvasivat kolme eri henkilöä?
Emme voineet täysin luottaa todistajalausuntoihin.
Silminnäkijäkuvaukset ovat ristiriitaisia.
Suurin toivo kohdistuu siihen,
että taltioitujen esineiden tutkinta -
tuottaa tuloksia.
Poliisi saa koetulokset puukosta,
joka löydettiin puiston jäteastiasta.
Käy ilmi, ettei se liity rikokseen.
Puistosta löydetyn takin tutkinta on yhä kesken.
Vaikka poliisi ei tiedä, kuuluuko takki tekijälle,
he jatkavat taskusta löytyneen kuitin tutkintaa.
Takin vasemmassa taskussa on rypistynyt kuitti.
Helmikuulta 2018.
Tunnistamme useimmat kuitin tiedot.
Näemme, että ostokset on tehty Ekershallenin ICA:ssa.
Ruokatavarakauppa on rikospaikan lähistöllä.
Henkilö maksoi kortilla.
Kuka teki ostokset tällä kortilla?
Tämä seikka on meille erittäin kiinnostava.
Lähetämme välittömästi pankkiin tietopyynnön -
saadaksemme selville kortin omistajan.
Pankki yhdisti kortin tiettyyn henkilöön.
Hän asuu Örebrossa.
Hänen osoitteensa on Västra Bangatan 7.
Kyseessä on opiskelija-asunto.
Aloitamme välittömästi henkilön profiloinnin.
Hän on erittäin kiinnostava henkilö.
Käy ilmi, että hän on Tukholmassa.
1. elokuuta lähetämme Tukholmaan poliisipartion.
He järjestävät kuulustelutilaisuuden.
Mies kiistää osallisuutensa rikoksessa.
Hän väittää olleensa Tukholmassa, kun murha tapahtui.
Poliisi jatkaa miehen kuulusteluja. He näyttävät hänelle takin.
Hän tunnistaa takin omakseen.
Hän ei tarjoa minkäänlaista selitystä.
Hän sanoo nähneensä takin edellisen kerran,
kun se roikkui hänen opiskelija-asunnossaan.
Se roikkui paikallaan, kun hän poistui asunnosta kesän ajaksi.
Hänen mielestään takin piti yhä roikkua paikallaan.
Hänen asunnostaan tulee kiinnostava kohde.
Paikalle lähetetään poliisipartio,
heti 1. elokuuta, kun saamme tiedon asiasta.
Jos opiskelija puhuu totta, kuinka takki on päätynyt puistoon?
Onko joku käynyt hänen asunnossaan? Ovatko henkilöt yhä asunnossa?
Rikostutkija Tony Odhner työtovereineen tutkii asunnon.
Kokeilemme ovea. Se on lukossa.
Kokeilemme viereistä ovea. Se on lukossa.
Päätämme tutkia alueen.
Pääseekö rappukäytävään jotakin toista kautta?
Kun saavumme tähän, havaitsemme yhden oven olevan auki.
Se johtaa kellariin,
josta pääsee rappukäytävään.
Kun saavumme käytävään,
näemme että kerroksissa on useita asuntoja.
Ovissa ei ole nimiä.
Meidän on noustava rappuset ja kokeiltava kaikkia ovia.
Viimeinen ovi on lukitsematon.
Päättelemme, että se voi olla oikea asunto.
Asunnossa on asukkaan asiakirjoja ja valokuvia.
Hän sanoi, että asunto on tyhjä,
mutta näemme heti, että siellä on ollut useita ihmisiä.
Lattialla on patjoja. Näemme pulloja ja lautasia.
Paikalla on ollut ihmisiä.
Kun tutkimme asuntoa, löydämme mieshenkilön.
Ryhdymme jututtamaan häntä.
Hän vastaa epäröiden.
Emme usko tietoihin, jotka hän kertoo meille.
Mies kertoo, että hänen ystävänsä on lainannut asunnon.
He ovat olleet paikalla päivän tai kaksi.
Kun Tony jatkaa miehen puhuttamista,
hän havaitsee erään mielenkiintoisen seikan.
Mies on peittänyt sormessaan olevan haavan.
Kun tekoon sisältyy useita veitseniskuja,
hyökkääjä saa usein itsekin viiltohaavoja.
Veitsestä voi tulla liukas.
Tekijän on lyötävä voimakkaasti,
jolloin hän saa usein itsekin haavoja.
Havainto on erittäin kiinnostava.
Tässä vaiheessa päätän, että 34-vuotias mies -
on tuotava asemalle kuulusteltavaksi.
Poliisi eristää asunnon ja kutsuu paikalle rikospaikkatutkijat.
He tekevät kiintoisan löydön.
He löytävät veritahroja epätavallisista paikoista.
Esimerkiksi ulko-oven karmista -
sekä kylpyhuoneesta. Lähetämme näytteet laboratorioon.
Päätän välittömästi, että alueen jäteastiat on tutkittava.
Pian teemmekin löydön eräästä alueen jäteastiasta.
Eräästä tutkimastamme astiasta löytyy muovipussi.
Nostamme pussin astiasta. Se sisältää märkiä vaatteita.
Löysimme urheiluhousut. Niissä ei ollut verta.
Sitä löytyi T-paidasta.
Löysimme alushousut, joissa oli pieniä veritahroja.
Löysimme mustat urheilukengät, joissa oli veriroiskeita.
Näytteet lähetettiin Linköpingin laboratorioon.
Halusimme tietää, kenen verta vaatteissa oli.
Vaatteiden tutkiminen vie aikaa,
mutta poliisi saa pian selville, kenen verta asunnosta löytyi.
Karmista löytämämme veri on todennäköisesti Peterin verta.
Uskomme vahvasti, että olemme löytäneet oikean asunnon.
Yksi henkilö on pidätetty -
epäiltynä Länsi-Örebrossa tapahtuneesta murhasta,
kertoo tapauksen tutkinnasta vastaava Karin Lindell.
Voin kertoa, että kyseessä on noin 30-vuotias miesepäilty.
Miten hän kommentoi esitettyjä syytteitä?
Hän tietää olevansa epäilty. Hän kiistää syyllisyytensä.
Lisäkuulusteluja suoritetaan tämän päivän aikana,
puolustusasianajajan läsnäollessa.
34-vuotias kertoo -
yöpyneensä asunnossa ensi kertaa.
Hän kertoo saapuneensa paikalle ystävänsä kutsusta.
Ystävän nimi on "Mo".
Mo on tunnettu hahmo Örebrossa.
Hän liittyy useisiin aiempiin rikoksiin.
Hän on henkilö, joka aiheuttaa häiriöitä.
Lääkäri tutkii 34-vuotiaan miehen haavat.
Saamme nopeasti selville, että viiltohaava on vanha.
Kuulustelujen ja haavatutkimusten jälkeen -
epäilyt 34-vuotiasta kohtaan hälvenevät.
Nyt on erittäin tärkeää löytää toinen mies,
joka oli ollut paikalla asunnossa.
"Mo".
Hän oli joitakin vuosia sitten osallinen näyttävässä tapauksessa.
Kaksi vuotta aiemmin eli vuonna 2016 -
saavuin tutkimaan örebrolaisasuntoa,
jossa mieshenkilö oli varhain aamuyöllä -
hakannut asunnon ikkunoita ja pyytänyt apua.
Poliisin saapuessa jalkakäytävällä istuu mies,
jonka käsi on leikattu irti. Hän otsassaan on kaksi haavaa.
Mies on Mo.
Saavun asunnon porraskäytävään.
Haavoista roiskunutta verta on joka paikassa.
Hänen kadonnut kätensä -
löytyy asunnon jätehuoneesta.
Poliisi päättää odottaa, kunnes Mo saapuu asunnolle.
Työparini seisoi parvekkeella odottamassa häntä.
Hän havaitsee Mon näköisen miehen. Tämä saapuu polkupyörällä.
Seison rappukäytävässä odottamassa Mon saapumista.
Mo ajaa asunnon ohitse.
Tarkistan Mon tuntomerkit. Puuttuuko häneltä osa kädestä?
Havaitsen, että puuttuu.
Vetäydyn syvemmälle rappuun, jotta Mo ei näe minua.
Seuraavaksi näen, kun hän ajaa pyörällään -
vastakkaiseen suuntaan.
Hän on havainnut meidät tai edustalla olleen poliisiauton.
Juoksemme ulos ja yritämme seurata häntä.
Emme löydä häntä.
Takaa-ajon jälkeen Mo näyttää kadonneen jäljettömiin.
Samaan aikaan poliisi saa tutkijoilta lisätietoa.
Asunnossa on Mon DNA- ja sormenjälkiä.
34-vuotiaan miehen kuulustelu ei paljasta uusia tietoja.
Poliisi päättää ottaa uudestaan yhteyden -
opiskelija-asunnon vuokralaiseen.
He toivovat saavansa vuokralaiselta lisätietoa.
Kysymme opiskelijalta, miksi asunnossa on kaksi henkilöä.
Hänen ainoa selityksensä on se, että hän on jossakin vaiheessa -
hukannut asuntonsa avaimen.
Se on paras selitys sille, miksi nämä henkilöt -
ovat päätyneet tähän asuntoon.
He eivät tunne vuokralaista.
Henkilöt ovat kodittomia.
He ovat löytäneet keinon päästä kellariin.
He ovat olleet asunnossa vähintään muutaman päivän.
Epäilty murhaaja on yhä vapaalla jalalla.
Poliisi pelkää hänen iskevän uudelleen.
Sitten poliisi saa vihjeen, joka muuttaa tilanteen.
6. elokuuta saamme ilmoituksen -
miehestä, joka on käyttäytynyt asiattomasti.
Hän on erittäin päihtynyt.
Poliisi saapuu ulkoilma-alueelle.
Se Örebron lähistöllä. He löytävät Mon.
Mo on päihtynyt, kun poliisi löytää hänet.
Pidätykseen ei liity suurempaa draamaa.
Hänet pannaan käsirautoihin ja viedään Örebron vankilaan.
Mo vaikenee koko tutkinnan ajan.
Hän ei ole kiinnostunut vastaamaan kysymyksiin -
tai osallistumaan kuulusteluihin.
Hän sanoo, ettei hän jaksa tai halua vastata.
Hänet on kannettava kuulusteluihin.
Hän ei jaksa kävellä alakertaan kuulusteltavaksi.
Hän sanoo tutkinnan aikana vain muutaman asian.
Hän ei puhu rikoksesta, eikä myönnä olleensa paikalla.
OLETKO TÄSSÄ KUVASSA? -[EPÄILTY VAIKENEE]
Hän kiistää kaiken. Hän röyhtäilee ja piereskelee.
Kun kuulustelijat esittävät hänelle kysymyksiä,
hän käyttäytyy apaattisesti.
Emme saa häneltä järkeviä vastauksia.
POLIISI: KIISTÄTKÖ ASIAN?
MO: TIETENKIN.
Mo ei myönnä rikosta.
Hän ei tarjoa tietoja, jotka edistäisivät tutkintaa.
On ratkaisevan tärkeää löytää lisätodisteita,
jotka yhdistävät Mon rikokseen tai vapauttavat hänet epäilyistä.
Tiedämme, että Mo liikkuu keskustan alueella.
Keräämme kuva-aineistoa paikoista, joissa hänen tiedetään viihtyvän.
Yksi niistä on Örebron keskustan ICA Supermarket.
Murhaa edeltävänä päivänä Mo näkyy kaupan valvontakamerakuvissa.
Löysimme asunnon ulkopuolelta vaatteita,
jotka olivat märkiä ja verisiä.
Ne vastaavat vaatteita, jotka ovat Mon yllä -
valvontakameroiden kuvissa.
Urheiluhousut, T-paita ja kengät -
löytyvät samasta pussista.
Molla on yllään samat vaatteet -
myös murhaa edeltävänä päivänä.
Siten voimme suurella todennäköisyydellä olettaa,
että ne ovat hänen vaatteitaan.
Jäteastian vaatteet voidaan yhdistää Mohon.
Poliisi saa johtolangan.
Kun löydämme vaatteet, ne tuoksuvat jokivedeltä.
Mutaiselta jokivedeltä.
Jäteastian lähistöllä virtaa Svartånjoki.
Tämän perusteella uskomme, että vaatteita käyttänyt henkilö -
on uinut asunnon vieressä virtaavassa joessa.
Pestäkseen vaatteensa.
Tekijässä oli paljon verta, kun hän pakeni tekopaikalta.
Samalla murha-ase saattoi päätyä jokeen.
Pyysimme virka-apua Tukholman poliisin sukeltajilta.
He tulivat tutkimaan Svartånjoen -
sukeltaakseen pohjasta murha-aseen.
Valitettavasti he eivät löytäneet mitään.
Toivo murha-aseen löytymisestä elpyy,
kun poliisille toimitetaan joesta löytynyt esine.
Ihmiset harrastavat "magneettikalastusta".
Kalastusvavan asemesta -
yksityishenkilöt käyttävät vapaa, johon on kiinnitetty magneetti.
Magneetti heitetään sillalta. Esineet vedetään pintaan.
Eräs "magneettikalastaja" löysi joesta puukon.
Olimme kiinnostuneita. Löytö tehtiin samalla alueella.
Veitsi oli kuitenkin ollut joessa jo pitkään.
Se ei voinut liittyä murhaan.
Muutaman päivän kuluttua -
tutkijat tekevät odottamattoman löydön.
Asunnon tutkimisen yhteydessä -
paikalle saapuu myös asunnon vuokralainen.
Asukas selvittää, mitkä esineet kuuluvat hänelle.
Osa esineistä on ilmestynyt hänen lähtönsä jälkeen.
Hän näyttää esineiden paikat. Näemme, mitä on siirretty.
Hän löytää veitsen.
Se on uunin alla olevassa laatikossa.
Veitsi on hänen, mutta hän ei säilytä sitä laatikossa.
Hän pitää sitä keittiötason veitsitelineessä.
Tiesimme, että jompikumpi miehistä oli pannut veitsen laatikkoon.
Lähetimme veitsen laboratorioon.
Tulosten mukaan veitsessä oli verta. Se oli eläimen verta.
Vaikka kokeen tulos oli negatiivinen,
poliisi seuraa yhä aavistustaan siitä,
että veitsi voi olla murha-ase.
He pyytävät toista tutkimusta.
Tällä kertaa he ehdottavat veitsen kahvan poistamista.
Laboratorio vastasi pian,
että Peterin verta on löydetty veitsen kahvasta.
Mo voidaan yhdistää asuntoon,
mutta koska murha-aseesta ei löydy hänen DNA-jälkiään,
häntä ei voida yhdistää rikospaikkaan.
Toivo kohdistuu puistosta löydettyyn takkiin,
joka on tutkittu laboratoriossa.
Laboratorio kertoi takkitutkinnan tulokset.
He olivat löytäneet kaksi DNA-jälkeä.
Ensimmäinen jälki kuuluu asunnon vuokralaiselle.
Se on ymmärrettävää, sillä takki on hänen.
Toinen jälki kuuluu Molle.
Mon jäljellä on korkein vastaavuus.
On erittäin todennäköistä, että Mo on käyttänyt takkia -
ollessaan puistossa.
Poliisi saa tulokset vaatteista, jotka löydettiin muovipussista,
joka oli asunnon pihan jäteastiassa.
Löysimme jäteastiasta kengät.
Kengistä löytyy Mon DNA:ta.
Vastaavuus on suurin mahdollinen.
DNA on Mon.
Kenkien ulkopinnalla on Peterin verta.
Vastaavuus on suurin mahdollinen.
Mon DNA:ta on kenkien sisällä. Pinnalla on Peterin verta.
Poliisi tietää,
että poliisi on eristänyt asunnon nopeasti,
joten ainoa selitys sille,
että kengissä on Peterin verta,
on se että kengät kuuluivat murhaajalle.
Tässä vaiheessa tunsimme, että näyttö Mota vastaan oli vahva.
Verisistä kengistä löytyy vain hänen DNA-jälkensä.
Myös alusvaatteissa on Mon DNA:ta.
Niiden takaosassa on Peterin verta.
Meillä on verinen murha-ase, joka löytyi asunnosta,
jossa Mo oli äskettäin asunut.
Tekniset todisteet Mota vastaan ovat vahvat.
Heinäkuussa puistosta löydettiin kuollut mies.
Viikkoa myöhemmin murhasta pidätettiin 28-vuotias mies.
Poliisi epäili teosta 30-vuotiasta miestä,
joka pidätettiin murhasta,
mutta hän on vapautunut epäilyistä.
Oikeudenkäynti alkaa vuonna 2019, 6 kuukauden tutkinnan jälkeen.
Mon asia käsitellään Örebron käräjäoikeudessa.
Häntä syytetään Peterin murhaamisesta -
25 veitseniskulla. Tekoaika on kesä 2018.
Mo vaatii tutkinnan ajan,
ettei hänelle määrätä oikeusavustajaa.
Syytteen vakavuuden vuoksi hän kuitenkin saa avustajan.
Mo ei halua, että tämä edustaa Mota oikeudessa.
Mo puhuu itse, kun hänen asiaansa käsitellään.
Hän ei puhu paljoakaan.
Hän vain kiistää syyllisyytensä, muttei pysty selittämään,
kuinka hänen vaatteistaan löytyy Peterin verta.
Asialle ei ole järkevää selitystä.
Hän vain sanoo olevansa syytön.
Hän ei sano muuta.
Mosta pyydetään psykiatrin arvio.
Sen perusteella hän ei kärsinyt mielenterveysongelmasta -
rikoksen tapahtuma-aikana.
Mikään ei estä hänen tuomitsemistaan.
Mo tuomitaan 17 vuoden vankeuteen sekä karkotettavaksi -
Örebron käräjäoikeuden toimesta.
Hän ei valita tuomiostaan.
Onnistuneesta tutkinnasta ja tuomitsemista huolimatta -
on yhä selvittämättä,
miksi Peter murhattiin heinäkuussa 2018.
Teoriamme mukaan ryöstötilanne kärjistyi.
Peter ei ole halunnut luopua lompakostaan.
Hän on kamppaillut vastaan.
Peter oli väärässä paikassa väärään aikaan.
Epäonnekseen hän on päätynyt rikoksen uhriksi.
200 kruunun ryöstöstä tuli murha.
Rikos on poikkeuksellinen.
Etenkin, kun tekijä ja uhri eivät tunteneet toisiaan.
Tapaus eroaa muista,
sillä uhrilla ei ollut yhteyttä rikollismaailmaan.
Rikoksesta ei ole digitaalisia todisteita.
Se oli täysin satunnainen ja tarpeeton hyökkäys.
Aluksi ajattelin, ettemme voi löytää tekijää.
Onneksi opiskelija ei ollut heittänyt pois ostoskuittiaan,
kun hän oli ostanut juustoa ja suihkusaippuaa.
Koska hän säilytti kuitin,
saatoimme tuomita rikokseen syyllistyneen henkilön.
Kiltti ja tavallinen kansalainen murhattiin,
koska hän sattui väärään paikkaan,
jossa hän kohtasi hullun rikollisen.
Ajattelin, että olisin voinut itsekin olla uhri.
Kuten kuka tahansa muukin.
Siksi rikos on niin kammottava.
Se oli yllättävä.
Tekijä ei tuntenut uhriaan.
Tällainen asia luo yhteiskuntaan pelkoa.
Ihmiset pelkäävät, että voi tapahtua jotakin tällaista.
Se, että uhri oli juuri Peter, on käsittämätöntä.
Hän oli täysin tavallinen kansalainen.
Se oli kammottavaa.
Tekstitys: Antti Böök plint.com